ANDREW WOMMACK EVANKELIUMIN ÄÄRELLÄ
USKO SAANEESI 17/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Minulla on aiheesta kirja. Sen kannessa koira jahtaa häntäänsä.
Olemme samanlaisia pyytäessämme Jumalalta asioita, jotka meillä jo on.
Jumala on jo parantanut sinut, 1. Piet. 2:24.
Hän on jo siunannut sinua, Ef. 1:3.
Jumala on jo armossaan antanut kaiken, mitä ikinä tarvitset.
Aadamilla ja Eevallakin oli jo kaikki se ilma, ruoka ja maa, -
mitä he tarvitsivat. Jumala oli luonut kaiken, ja he saivat vain levätä -
ja käyttää Jumalan tarjoamia asioita.
Kun synnymme uudesti, kaikki annetaan meille.
Meidän tulee vain ottaa vastaan, ei saada Jumalaa toimimaan.
Usko ei liikuta Jumalaa, se vain käyttää hyödykseen sitä, -
minkä Jumala on jo armosta antanut.
Tämä on todella iso juttu. Opetan eri tavalla kuin monet.
Opetan näistä asioista, koska moni kristitty ei tiedä niitä.
Viime jaksossa aloin puhua hengellisestä sodankäynnistä.
Tämä on opetukseni ristiriitaisin osa, koska hengellinen sodankäynti -
on monille kristityille tärkeä asia. Olemme sodassa saatanaa vastaan, -
mutta en usko, että hänellä on suurta valtaa.
Hän voi toimia ainoastaan siksi, että hän johtaa meitä harhaan.
Paholaisen valheet avaavat hänelle tien elämäämme.
Jos uskomme väärin, annamme itse hänelle valtaa.
Luin viimeksi jakeet Ef. 6:10―11 -
"Lopuksi, vahvistukaa Herrassa ja hänen väkevyytensä voimassa.
Pukekaa yllenne Jumalan koko sota-asu, voidaksenne kestää -
perkeleen kavalat juonet."
Painotin, että paholaisen ainoa voima ovat hänen valheensa.
Jae 12 "Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa."
On siis olemassa demonista vastustusta, jolla on oma hierarkiansa.
On hallituksia, valtoja, pimeydessä hallitsevia maailmanvaltiaita -
ja pahuuden henkiolentoja taivaan avaruuksissa. Uskon demoneihin.
Tiedän, että kaikki eivät ole tästä samaa mieltä, mutta monet ovat.
Matkustaessani kehitysmaissa olen nähnyt paljon demonista toimintaa.
Olen myös ajanut demoneita ulos ihmisistä.
Minulle on turha tulla enää väittämään, ettei niitä ole.
Raamattukin puhuu demoneista. Demoniset henkivallat ovat todellisia.
Maailmassa on paljon demonista toimintaa ja sokeutta.
Jakeen 2. Kor. 4:4 mukaan tämän maailman jumala on sokaissut -
niiden mielet, jotka eivät usko. Maailmassa on demonista valhetta.
Ef. 2:2 "joissa te ennen vaelsitte tämän maailman menon mukaan, -
ilmavallan hallitsijan, sen hengen hallitsijan, mukaan, -
joka nyt tekee työtään tottelemattomuuden lapsissa".
Tämä henki siis toimii kaikissa, joita ei ole pelastettu.
Jae 3 "joiden joukossa mekin kaikki ennen vaelsimme lihamme himoissa, -
noudattaen lihan ja ajatusten mielitekoja, -
ja olimme luonnostamme vihan lapsia niinkuin muutkin".
Saatana ja demonit ovat todellisia, -
mutta en usko, että niillä on valtaa pakottaa ketään mihinkään.
Jeesus on vapauttanut meidät ja kukistanut paholaisen täysin.
Saatana voi toimia vain, koska hän on valehtelija.
Jakeessa Joh. 8:44 sanotaan, että saatana on kaiken valheen isä.
Kaikki valheet ovat lähtöisin paholaisesta.
Saatanan työkaluja ovat valhe ja petkutus.
Jos uskomme häntä, avaamme hänelle tien elämäämme.
Saatanalla ei ole valtaa tulla elämäämme väkisin.
Uskon, että on olemassa valtoja, hallituksia ja maailmanvaltiaita.
Uskon saatanan olemassaoloon, -
mutta hän pääsee elämäämme vain valheiden ja petkutuksen kautta.
Tämän todistaa myös jae 2. Kor. 11:3.
"Mutta minä pelkään, että niinkuin käärme kavaluudellaan petti Eevan, -
niin teidän mielenne ehkä turmeltuu pois vilpittömyydestä ja puhtaudesta, -
joka teissä on Kristusta kohtaan." Tässäkin puhutaan saatanasta.
Tiedämme jakeen Joh. 8:44 pohjalta, että saatana on kaiken valheen isä.
Tiedämme, että kun käärme tuli valehtelemaan Aadamille ja Eevalle, -
saatana oli koko jutun takana.
Paavali pelkää, että samoin kuin käärme kavaluudellaan petti Eevan, -
meidätkin viekoiteltaisiin pois vilpittömyydestä ja puhtaudesta.
Jeesus on vapauttanut meidät kaikesta. Se on näin yksinkertaista.
Jos tarvitset paranemista tai siunausta, Hän on jo antanut ne.
Tarvitsitpa mitä tahansa, Jeesus on jo antanut sen sinulle -
ennen kuin edes tarvitsit sitä. Sinun ei tarvitse anoa sitä Jumalalta.
Se todella on näin yksinkertaista. Otatko uskossa vastaan sen, -
mitä Jumala on antanut, vai teetkö tästä monimutkaisemman -
anomalla Jumalaa ja aloittamalla hengellisen sodankäynnin?
Paavali sanoo tässä pelkäävänsä, että saatana vaikeuttaa asioita -
väittämällä, että tiellä on esteitä. On muka elettävä pyhää elämää -
ja ansaittava Jumalan suosio. Näin saatana petkuttaa ihmisiä.
Paavali pelkää, että lankeamme uskomaan paholaisen valheita.
Niinpä hän puhuu siitä, kuinka vastustamme paholaista.
Totuuden kautta. Joh. 8.32 -
"te tulette tuntemaan totuuden, ja totuus on tekevä teidät vapaiksi".
Vain totuus, jonka tunnet, vapauttaa.
Joh. 17:17 "Pyhitä heidät totuudessa; sinun sanasi on totuus."
Jeesus rukoili näin. Jumalan Sana on kaiken totuuden lähde, -
mutta se ei vapauta sinua, ellet tunne sitä.
Voit kantaa Raamattua kädessäsi, pitää sitä yöpöydälläsi -
tai vaikka kantaa sitä pääsi päällä, mutta se ei auta, ellet tunne sitä.
Vain tuntemasi totuus vapauttaa sinut. Se, mitä et tiedä, tappaa sinut.
Nämä ovat tärkeitä asioita. Näin saatana toimi paratiisissa.
Luetaan 1. Mooseksen kirjan luvusta 3, mihin jae 2. Kor. 11: viittaa.
1. Moos. 3:1. Tämä oli se houkutus: -
"Mutta käärme oli kavalin kaikista kedon eläimistä, jotka Herra Jumala -
oli tehnyt; ja se sanoi vaimolle: 'Onko Jumala todellakin sanonut: -
'Älkää syökö kaikista paratiisin puista'?'"
Huomaa, ettei käärme tullut naisen luo karjuen kuin leijona.
Se ei näyttänyt hampaitaan ja pelotellut Eevaa lankeamaan syntiin.
Saatana ei valinnut mammuttia pakottamaan Eevaa syntiin.
Saatana ei pelotellut, koska hänellä ei ole valtaa siihen.
Aadamille ja Eevalle oli annettu valta käskeä kaikkia eläimiä.
Saatanalla ei ole valtaa pakottaa sinua mihinkään.
Saatana valitsi kavalimman ja juonikkaimman eläimen, -
koska hänellä ei ollut valtaa pakottaa heitä mihinkään.
Saatanan ainoa työkalu on petos. Hän hyökkäsi Aadamia ja Eevaa -
sekä Jumalan Sanaa vastaan sanoen: "Onko Jumala todellakin sanonut?"
Hän hyökkäsi Sanaa vastaan, koska Sana on totuus, -
ja ellei hän saisi heitä harkitsemaan mitään Jumalan Sanan vastaista, -
hänellä ei olisi ollut valtaa saada heitä tekemään mitään.
Sama pätee meihinkin. Saatana petkuttaa meitä -
monilla maallisilla ajatuksilla, joiden keskellä olemme kasvaneet -
ja jotka ovat Jumalan Sanan vastaisia. Tämä on hänelle ainoa tie elämääsi.
Hän ei voi pakottaa, vain huijata: "Onko Jumala todellakin sanonut?"
Eräs asia hämmästyttää minua.
Aadam ja Eeva elivät täydellisyydessä eikä heillä ollut mitään ongelmia.
Heitä ei ollut käytetty hyväksi, he eivät voineet syyttää lapsuuttaan.
Miten Aadam ja Eeva eroavat muista ihmisistä? Heillä ei ollut napaa.
He eivät syntyneet, heidät luotiin.
Heillä ei ollut huonoa lapsuutta tai huonosti toimivaa perhettä.
He olivat täydellisiä, ja Jumala vieraili heidän luonaan.
Heidän ei tarvinnut uskoa saavansa vaatteita, taloja tai ruokaa, -
koska Jumala oli luonut sen kaiken.
Maailmassa ei ollut ongelmia. Ei ollut ketään, jota himoita.
Jos olisit paholainen ja haluaisit houkutella sellaiset ihmiset syntiin, -
jotka ovat täydellisiä ja joilla ei ole tarpeita, kuinka toimisit?
Kuinka saisit heidät kapinoimaan Jumalaa vastaan, joka on ollut hyvä?
Nykyisin paholainen voi houkutella meitä seksuaalisella synnillä, -
koska ympärillämme on ihmisiä, joita himoita.
Lisäksi meihin on jo kylvetty seksuaalisen synnin siemen.
Aadamilla ja Eevalla sen sijaan ei ollut ketään, jota himoita.
Ei myöskään ollut rahaa, eivätkä he tarvinneetkaan sitä.
Heitä ei voinut kiusata vallalla, koska ei ollut ketään, jota hallita.
Psalmin 82 mukaan he olivat tämän maailman jumalia, -
pienellä alkukirjaimella. Heillä oli kaikki valta maailmaan.
Ei ollut mainetta eikä valtaa. Kaikki oli täydellistä.
Heitä ei voinut kiusata niillä asioilla, joilla meitä nykyisin kiusataan.
Kuinka voi kiusata täydellisiä ihmisiä, joiden maailma on täydellinen?
Ei ollut mitään, mitä himoita.
Paholainen sanoi, että heiltä puuttui jotain.
He voisivat saada jotain lisää.
Jos he söisivät tuosta puusta, he ymmärtäisivät hyvän ja pahan.
Paholainen sai heidät uskomaan, että heiltä puuttui jotain, -
vaikka heillä oikeasti oli enemmän asioita ennen hedelmän syömistä.
He menettivät jotakin, -
mutta saatana sai heidät uskomaan, ettei Jumala ollut antanut kaikkea.
Saatana teki heistä tyytymättömiä täydellisyyteen.
Hän käyttää nykyisin samaa tekniikkaa jopa uskovien kanssa.
Hän uskottelee meille, että Jumala on totta ja voi toimia, -
mutta Hän ei tee sitä meille, koska meiltä puuttuu jotakin.
Niin meistä tulee tyytymättömiä. Fyysisesti olemmekin rajoittuneita.
Emme osaa tai ymmärrä kaikkea. 1. Korinttilaiskirjeen mukaan -
tietomme on nyt vajavaista, mutta kerran tiedämme kaiken.
Sairaus, ihmissuhdeongelmat ja köyhyys voivat iskeä meihin.
Fyysisesti olemme vajavaisia, mutta jakeiden Kol. 2:9―10 mukaan -
olemme täydellisiä Kristuksessa Hengen maailmassa. 1. Joh. 4:17 -
"sellainen kuin hän on, sellaisia mekin olemme tässä maailmassa."
Meidät on luotu totuuden vanhurs- kauteen ja pyhyyteen, Ef. 4:24.
2. Kor. 5:17 "jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Henkemme on täydellinen, mutta koska emme ymmärrä, -
mitä meillä on, olemme tyytymättömiä ja kaipaamme jotain enemmän.
Niinpä saatana uskottelee, että meidän pitää anoa enemmän.
Jos ymmärtäisimme, mitä meillä on, voisimme torjua tuon kiusauksen.
Aadam ja Eevakin olisivat voineet sanoa, että heillä oli jo kaikkea, -
jos he olisivat ymmärtäneet, mitä kaikkea heillä oli.
En halua tuomita heitä. He olivat hyväuskoisia, toisin kuin me.
Me olemme nähneet, mitä tieto hyvästä ja pahasta on saanut aikaan.
Meidän pitäisi tietää Raamatusta, mitä meillä nyt on Kristuksessa, -
mutta valitettavasti monet kristityt eivät vieläkään tiedä sitä.
Sen vuoksi saatana voi huijata meitä uskomaan, -
että meidän on anottava Jumalaa ja saatava Hänet siunaamaan meitä.
Meidän on saatava Jumalan rakkaus ja hyvinvointi virtaamaan.
Raamatun mukaan meillä on jo rakkautta, iloa, rauhaa ynnä muuta.
Se on jo tehty, mutta koska olemme tietämättömiä, -
saatana voi sokaista meidät valheillaan.
Jos tietäisit olevasi jo parantunut, voisit torjua lääkärin diagnoosin.
Se valuisi kuin vesi hanhen selästä.
Kehossani voi olla jotain vialla, mutta se ei tule voittamaan, -
koska sisälläni on se sama voima, jolla Jeesus herätettiin kuolleista, -
ja se tulee voittamaan tämän fyysisen ongelmani.
En kiellä, ettenkö joskus tarvitsisi lisää varoja, -
mutta minun ei tarvitse pyytää Jumalaa vuodattamaan voimaansa.
Jumala on jo käskenyt siunauksen kätteni työn ylle.
Minun ei tarvitse yrittää saada siunausta, koska olen jo siunattu.
On paljon helpompaa elää niin, että pysyy vahvana voitossa -
ja taistelee puolustaakseen sitä, mitä Jumala on jo antanut -
kuin yrittää saada sitä saatanan seistessä tiellä.
Tämä on tärkeää. Näin tapahtui Aadamille ja Eevalle.
Heillä oli jo kaikkea.
He olivat enemmän Jumalan kaltaisia ennen hedelmän syömistä, -
mutteivät tienneet sitä. Sama koskee nykypäivän uskovia.
Kyvyttömyytemme ymmärtää sitä, että Jumala on jo siunannut meitä -
estää meitä saamasta sitä, mitä anomme Jumalalta -
ja minkä Jumala on jo meille antanut.
Olemme uskoneet saatanan valheen, jonka mukaan Jumala on olemassa, -
mutta Hän ei paranna juuri meitä, vaikka Hän on jo tehnyt sen.
Uskomme, että Jumala voi siunata meitä taloudellisesti, -
muttei ole vielä tehnyt sitä eikä tee, ellemme elä oikein.
Ei, Jumala on jo käskenyt siunauksen tulla yllemme.
Jakeen 2. Kor. 8:9 mukaan Jeesus, joka oli rikas, -
tuli vuoksemme köyhäksi, jotta rikastuisimme hänen köyhyydestään.
Taloudellinen siunaus on osa Jeesuksen kuoleman seurausta.
Se on jo tehty. Jeesus teki sen ristillä 2 000 vuotta sitten.
Siunaus on vuodatettu sinulle.
Jakeen 5. Moos. 8:18 mukaan kyky hankkia vaurautta on jo sinussa, -
mutta sinun on puhuttava ja toimittava sen mukaisesti.
Ota osa siitä, mitä sinulla on ja kylvä se kuin siemen.
Monet uskovat vain anovat rahaa ikään kuin sitä tippuisi taivaasta.
Se ei tule niin. Se tulee sinusta sanojesi ja tekojesi kautta.
Mitä tahansa tarvitset, Jumala on jo antanut sen.
Sinun ei tarvitse yrittää saada Jumalaa toimimaan.
Sinun pitää selvittää, mitä Hän on jo tehnyt.
Sitten otat sen vastaan uskossa ja alat toimia niin kuin uskoisit, -
että Jumala on siunannut sinua ja vapauttanut sinut sairaudesta, -
köyhyydestä ja masennuksesta. Ala puhua ja toimia kuin uskoisit sen.
Se toimii kuin sinussa olisi porakaivo.
Vanhoista kaivoista pitää pumpata vettä väsymykseen asti.
Kun vihdoin saa vähän vettä, on niin uupunut, että pitää levätä.
Monien uskovien elämä on tällaista.
He saavat silloin tällöin nähdä pienen vilauksen Jumalan voimasta, -
mutta Jeesus sanoi, että Hänen antamastaan vedestä -
tulee meissä sen veden lähde, joka kumpuaa iankaikkiseen elämään.
Se on kuin porakaivo, josta vesi nousee pumppaamatta.
Mikä muuttaa sinut sellaisesta uskovasta, joka pumppaa kovasti -
ja saa kerran parissa kuussa kokea vähäsen Jumalan voimaa -
sellaiseksi uskovaksi, josta Jumalan voima virtaa?
Muutoksen saa aikaan se, että tiedät, mitä Jumala on jo tehnyt.
Fil. 1:6 "ja rukoukseni on, että sinun uskosi, se usko, -
joka on meille yhteinen, olisi väkevä kaiken hyvän tuntemisessa, -
mikä meillä Kristuksessa on." Sinun ei tarvitse saada Jumalaa toimimaan.
Sain kerran opetuskasetin nimeltä "7 tapaa saada Jumala toimimaan".
Se on täysin väärin. Jumala on jo toiminut.
Et tarvitse noita seitsemää tapaa.
Et tarvitse sataa ihmistä rukoilemaan ja painostamaan Jumalaa.
Jumala on jo antanut yltäkylläisesti. Hän on jo tehnyt kaiken puolestasi.
Siunaus on jo olemassa, mutta se ei virtaa meihin, -
koska emme tiedä, mitä meillä on ja olemme kuunnelleet valheita.
Kuvittelemme Aadamin ja Eevan tavoin, että on olemassa vielä jotain, -
ja pyydämme Jumalalta lisää, vaikka Hän on jo antanut kaiken.
Tämä opetus on syvällistä ja muuttaa elämäsi, jos otat sen vastaan.
Aikani on lopussa, mutta lupaan, että tämä kirja muuttaa elämäsi.
Opetus on saatavana myös CD- ja DVD-levyillä ja työkirjana, -
jonka avulla voit opettaa siitä raamattutunneilla.
Mukana on myös CD-levy, jolta voit tulostaa tehtäviä.
Sinun on saatava käsiisi tämä totuus, koska se tulee muuttamaan elämäsi.
Mainoksista saat lisätietoja. Kirja on saatavana myös espanjaksi.
Tilaa materiaalit jo tänään -
ja liity seuraani evankeliumin äärelle taas ensi kerralla.
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan neljäs osa kertoo voittokulkueesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Vuoden 1999 muistopäivänä tajusin vihdoin, -
että asioiden oli muututtava.
Jos jäisin aviomieheni luo, turvallisuuteni voisi olla vaarassa.
Päätin, että minun oli paras lähteä, koska hän oli pahoinpidellyt minua -
ja uhannut tappaa minut. Kun hän tuli kotiin, olimme poissa.
Kotiäitinä minulla ei ollut tuloja. Muutin kunnan vuokra-asuntoon.
Häpesin ja koin, että olin tehnyt jotain väärää, vaikken ollutkaan.
Andrew Wommackin työ tarjoaa rikkinäisille paikan, jossa eheytyä.
Kävin kristityn sielunhoitajan luona.
Hän antoi minulle Andrewin kasetin "Henki, sielu ja ruumis".
Henkesi on tällä hetkellä yhtä puhdas, vanhurskas ja pyhä -
kuin se tulee olemaan ikuisuudessa.
Uudestisyntynyt henkesi on täydellinen ja Jeesuksen kaltainen.
Kukaan ei ollut koskaan kertonut minulle noita asioita.
Tilasin joka viikko ilmaiset kasetit ja kuuntelin Andrewia netin kautta -
4―5 tuntia joka ilta. Syyskuun 2001 ja toukokuun 2002 välisenä aikana -
kasvoin hengellisesti todella paljon. Mietin, miksi vielä odottaisin, -
kun kerran voisin mennä heti Coloradon CBC:hen etsimään Herraa.
Pyysin Herralta 2 000:ta dollaria. Tilini oli mennyt nollille.
Joka kuukausi tiliotteessa näkyi saldoa 1,31 dollaria.
Paitsi yhdessä kuussa, jolloin tilillä oli 2 466,14 dollaria.
Lähdimme matkaan keskiviikkona ja saavuimme perille perjantaina.
Maanantaina aloitin koulun.
On vaikea kuvailla sanoin, millaista on alkaa löytää kutsuaan.
Herra pani sydämeeni halun palata kiinteistönvälitysalalle.
Aluksi en halunnut tehdä sitä, mutta kohta en voinut enää sanoa ei -
työtarjouksille, joita sain jatkuvasti. Autoin yrityksen perustamisessa -
ja johdin kiinteistönvälitysyritystä. Kaikki työt tulivat Jumalalta.
Olen kiitollinen vakaasta tilanteestani sekä työstäni, -
jota teen Herralle eri tavalla kuin mitään töistä, joita yritin saada.
Muuta elämäsi. Muuta maailma.
Suomennos: Anni Lähteenmäki